Obecné zastupiteľstvo v Mužle v zmysle §6, odseku 1 zákona SNR č. 369/1990 Zb. o obecnom zriadení v znení neskorších predpisov a ustanovenia §8, ods. 2, § 12 ods.2 a 3, §16 ods.2, §25, §29, §40, §43, §55, §59, §103 zákona SNR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady **v y d á v a** toto všeobecne záväzné nariadenie.

**VŠEOBECNE ZÁVAZNE NARIADENIE OBCE MUŽLA**

**o podmienkach určovania a vyberania miestnych daní**

**obce Mužla č. 4/ 2022**

Prvá časť

Článok 1

**Druh miestnych daní**

1. Miestnymi daňami na území obce Mužla sú:

a/ daň z nehnuteľností

b/ daň za psa

c/ daň za nevýherné hracie prístroje

d/ daň za ubytovanie

Článok 2

**Základ dane**

Správca dane ustanovuje na území obce Mužla hodnotu pozemku, ktorou sa pri výpočte základu dane z pozemkov násobí výmere pozemku v m2 za:

 1. lesné pozemky, na ktorých sú hospodárske lesy vo výške **0,6638€/m2**

 2. rybníky s chovom rýb a ostatné hospodársky využívané vodné plochy vo výške

 **0,6638€/m2**

Článok 3

**Daň z pozemkov**

Sadzba dane

 Ročná sadzba dane z pozemkov na území obce Mužla v zmysle §8 ods.2 zákona č. 582/2004 Z.z. o miestnych daniach a miestnom poplatku za komunálny odpad a drobné stavebné odpady /ďalej len zákon/ sa upravuje nasledovne:

a/ orná pôda **0,59%**

b/ chmeľnice, vinice, ovocné sady, trvalé trávnaté porasty **0,55%**

c/ záhrady **0,54%**

d/ zastavané plochy a nádvoria, ostatné plochy **0,54%**

e/ lesné pozemky, na ktorých sú hospodárske lesy

rybníky s chovom rýb a ostatné hospodársky využívané vodné plochy **2,7%**

f/ stavebné pozemky **0,54%**

zo základu dane, ktorým je hodnota pozemkov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 a č. 2 zákona č. 582/2004 Z. z. a pri lesných pozemkoch, na ktorých sú hospodárske lesy, rybníky s chovom rýb a ostatné hospodársky využívané vodné plochy, hodnoty pôdy za 1 m2 podľa článku 2 tohto nariadenia.

Článok 4

**Daň zo stavieb**

Sadzba dane

 Ročná sadzba dane zo stavieb na území obce Mužla v zmysle § 12 zákona č. 582/2004 Z. z. sa upravuje nasledovne:

a/ stavby na bývanie a drobné stavby, ktoré majú doplnkovú funkciu pre hlavnú stavbu:

 **0,15€**

b/ stavby na pôdohospodársku produkciu, skleníky, stavby pre hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu **0,18€**

c/ stavby rekreačných a záhradkárskych chát a domčekov na individuálnu rekreáciu

 **0,3 €**

d/ samostatne stojace garáže **0,53 €**

e/ stavby hromadných garáží **0,53 €**

f/ priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

 **0,83 €**

g/ stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou **1,35 €**

h/ ostatné stavby neuvedené v písmenách a/ až g/ **0,53 €**

Príplatok za uvedené sadzby dane pri viacpodlažných stavbách pre všetky druhy stavieb je **0,08 €** za každé ďalšie podlažie okrem prvého nadzemného podlažia.

Článok 5

**Daň z bytov**

Sadzba dane

Ročná sadzba dane z bytov je **0,15 €** za každý aj začatý m2 podlahovej plochy bytu a nebytového priestoru.

Článok 6

**Oslobodenie a zníženie dane**

1. Obec Mužla, ako správca dane poskytuje oslobodenie dane zo stavieb alebo bytov:

a/ stavby alebo byty slúžiace školám, školským zariadeniam a zdravotníckym zariadeniam na pracovnú rehabilitáciu a rekvalifikáciu občanov so zmenenou pracovnou schopnosťou

2.Obec Mužla, ako správca dane, poskytuje zníženie dane z nehnuteľností vo výške **50 %** v nasledovných prípadoch:

a/ zo stavieb na bývanie a byty vo vlastníctve fyzickej osoby, ktorý je držiteľom preukazu fyzickej osoby s ťažkým zdravotným postihnutím alebo držiteľom preukazu fyzickej osoby s ťažkým zdravotným postihnutím s potrebou sprievodcu, ktoré slúžia na ich trvalé bývanie

b/ z garáží a nebytových priestorov v bytových domoch slúžiace ako garáž vo vlastníctve fyzických osôb, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

2. Ku žiadosti o zníženie dane podľa čl. 6, ods. 2, bod a/ a b/ daňovník priloží:

- preukaz ZŤP alebo ZŤP-S

- rozhodnutie ÚPSVaR o odkázanosti

3. Obec Mužla, ako správca dane, poskytuje oslobodenie dane z nehnuteľnosti vo vlastníctve, alebo v užívaní fyzickej osoby staršej ako 70 veku v nasledovných prípadoch:

a) stavby na bývanie a byty – slúžiace na trvalé bývanie vlastníka

Nárok na oslobodenie sa považuje za uplatnený dosiahnutím vekovej hranice a nie je potrebné ho osobitne žiadať.

Článok 7

**Vyrubovanie dane**

1. Správca dane určuje, že nebude vyrubovať daň z nehnuteľností do sumy **4,- €** vrátane.

Druhá časť

Článok 80

**Daň za psa**

Sadzba dane za psa

Daň za každého jedného psa je za kalendárny rok **5,-€.** Táto sadzba dane platí za každého ďalšieho psa u toho istého daňovníka.

Článok 9

**Vznik a zánik daňovej povinnosti**

1. Skutočnosti podmieňujúce vznik a zánik daňovej povinnosti /nadobudnutie psa, zánik vlastníctva psa, stratu alebo úhyn psa a pod./ preukazuje daňovník písomným dokladom, ktorý je možné nahradiť čestným vyhlásením. V prípade úhynu psa je týmto dokladom potvrdenie veterinárneho lekára.

Tretia časť

Článok 10

**Daň za nevýherné hracie prístroje**

Sadzba za nevýherné hracie prístroje

Daň za každý jeden nevýherný hrací prístroj je **170,-€** za kalendárny rok.

Článok 11

**Identifikácia predmetu dane**

Na účely daňového konania daňovník identifikuje predmet dane tak, že označí každý nevýherný hrací automat štítkom, na ktorom uvedie obchodné meno alebo názov prevádzkovateľa, prevádzku s adresou kde je umiestnený, druhové označenie, jeho výrobné číslo a dátum umiestnenia a začatie prevádzky nevýherného hracieho prístroja. V rámci evidencie na účely dane daňovník vedie prehľadný zoznam nevýherných hracích prístrojov, ktorý obsahuje údaje podľa predchádzajúcej vety.

Štvrtá časť

Článok 12

**Daň za ubytovanie**

Sadzba dane

Sadzba dane je **0,9 €** na osobu a prenocovanie

Článok 13

**Oznamovacia povinnosť**

1. Platiteľ dane začatie činnosti prevádzkovania zariadenia oznámi pre účel registrácie najneskôr do 30 dní od prvého dňa prevádzkovania zariadenia správcovi dane. Prípadné zmeny alebo zánik činnosti oznámi do 30 dní odo dňa, kedy tieto skutočnosti nastali.

V rámci registrácii je povinný oznámiť správcovi dane miesto vykonávania činnosti odplatného prechodného ubytovania, údaje o nehnuteľnosti, v ktorej túto činnosť vykonáva a ubytovaciu kapacitu.

2. Platiteľ dane je povinný oznámiť správcovi dane ukončenie činnosti poskytovania odplatného prechodného ubytovania do 8 dní odo dňa ukončenia tejto činnosti.

Článok 14

**Evidencia osôb**

Platiteľ dane je povinný viesť a na vyžiadanie správcu dane predložiť dennú evidenciu o poskytovaní prechodného ubytovania daňovníkom /knihu ubytovania osôb, ktorá musí obsahovať meno a priezvisko ubytovanej osoby, rok narodenia, bydlisko, dátum ubytovania od – do, počet prenocovaní/, pričom najneskôr do 15 dní po ukončení mesiace odvedie obci Mužla daň za ubytovanie v príslušnej výške za uplynulý mesiac, bez výrubu dane rozhodnutím, formou prevodu na účet alebo do 330,-€ do pokladne obecného úradu alebo poštovou poukážkou na pošte.

Článok 15

**Záverečné ustanovenie**

1. Na tomto všeobecne záväznom nariadení obce Mužla sa uznieslo Obecné zastupiteľstvo v Mužle dňa číslo uznesenia

2. Toto Všeobecne záväzné nariadenie nadobúda účinnosť **01.januára 2023**

V Mužle, 28.11.2022

Ing. Iván Farkas

starosta obce

Pred schválením:

vyvesené: 28.11.2022

Zvesené:

Schválené uznesením č.:

Po schválení:

Vyvesené:

Zvesené:

Účinnosť od: